16. pielikums

Latvijas Nacionālā kultūras centra

2022. gada 28. novembra rīkojumam Nr.1.1-4/70

## Profesionālās kvalifikācijas eksāmena programma

## izglītības programmā „Deja” (Laikmetīgās dejas dejotājs/a)

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek **klātienē un/vai attālināti.**
2. **Eksāmena mērķis**

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības programmai un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmens sastāv no divām daļām:
      1. Teorētiskā daļa (T).

Profesionālās kvalifikācijas eksāmena teorētiskā daļa tiek organizēta rakstiski. Izglītojamais, atbilstoši šai programmai un normatīvajiem aktiem, veic pētniecisko darbu.

* + 1. Praktiskā daļa (P).

Profesionālās kvalifikācijas eksāmena praktiskā daļa ir laikmetīgā deja un atklāta tipa koncertizpildījums.

* 1. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1 (T) : 5 (P).

1. **Teorētiskās daļas saturs**
   1. Teorētiskā daļa ir objektīvi vērtējama daļa un pārbauda izglītojamā zināšanas un izpratni;
   2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam 4. profesionālās kvalifikācijas līmenim;
   3. Teorētiskajā daļā izglītojamais izstrādā un aizstāv pētniecisko darbu, atbilstoši izglītības iestādes izstrādātajai kārtībai;
   4. Pētnieciskā darba noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu;
   5. Pētniecisko darbu vērtē profesionālā kvalifikācijas eksāmena komisija pirms/pēc eksāmena praktiskās daļas norises.
2. **Praktiskās daļas saturs**
   1. Profesionālās kvalifikācijas eksāmena praktiskā daļa pārbauda izglītojamā prasmes un iemaņas, ko paredz izglītības programmas saturs;
   2. Profesionālās kvalifikācijas eksāmena praktiskā daļa ir laikmetīgā deja un atklāta tipa koncertizpildījums;
   3. Praktiskās daļas prasības:
      1. Laikmetīgā deja.

Profesionālās kvalifikācijas eksāmens ietver visas laikmetīgās dejas tehnikas, lai pēc iespējas pilnīgāk atklātu izglītojamā individualitāti un profesionālo sagatavotību. Uzstāšanas laiks: 60 – 75 minūtes.

* + - 1. Laikmetīgās dejas tehnikas:
         1. grīdas tehnikas principu un elementu izmantojums;
         2. s*wing* principa tehnika;
         3. kontaktimprovizācijas un improvizācijas principu un metožu izmantojums;
         4. akrobātikas elementu izmantojums;
         5. amplitūdu, ātrumu un līmeņu izmantojums dejā;
         6. ritms un muzikalitāte;
         7. spēka, formas un unisona pielietojums dejā;
         8. individuālās kustību valodas prezentācija.
    1. Koncertizpildījums.

## Koncertizpildījums ietver visu apgūto mācību priekšmetu (laikmetīgā deja, improvizācija, akrobātika, ķermeņa nostādīšana, aktieru meistarība, klasiska deja, džezs, tradicionālā deja) saturu. Koncertizpildījuma programma ir sastādīta, lai pilnīgāk atklātu izglītojamā individualitāti un profesionālo sagatavotību.

## Koncertizpildījumā, izpildot laikmetīgās dejas miniatūras un vienu pilnmetrāžas dejas izrādi, izglītojamais brīvi pārzina un demonstrē atbilstošā dejas izpildījuma tehniku, pārliecinošu kustību koordināciju, ķermeņa plastiku un atbilstošu emocionālo stāvokli. Uzstāšanās laiks: 60 – 90 minūtes.

* + - 1. Dejojuma laikā izglītojamajam laikmetīgās dejas žanra ietvaros ir jāprot:
         1. izpildīt kompozicionāli un tehniski sarežģītu dejojumu ar tempa, amplitūdas un ritma maiņu;
         2. ar kustības palīdzību atklāt dejas raksturu un mūzikas emocionālo saturu;
         3. veidot sadarbības prasmes ar partneriem, izmantojot dažādu stilu tehniku;
         4. pārvaldīt aktieru meistarības tehniku;
         5. ievērot dejas izpildījuma stila īpatnības;
         6. radīt lomai atbilstošu skatuvisko tēlu;
         7. veidot kontaktu ar skatītāju;
         8. sniegt pārdomātu, māksliniecisku un personisku dejojumu.
      2. Koncertizpildījuma programma:
         1. Radiohead, „Kāpēc ir tik grūti”, Elīnas Gediņas horeogrāfija;
         2. Max Richter, „Lidojums”, Dmitrija Gaitjukeviča horeogrāfija;
         3. Steve Reich, „Atbalss”, Elīnas Gaitjukevičas horeogrāfija;
         4. Kaspars Kurdeko, „Pāriet”, Elzas Leimanes horeogrāfija;
         5. Hiroshi Yoshimura „Wet Land”, viencēliens „Delta”, Marijas Saveiko horeogrāfija;
         6. Nicolas Jaar, „Apokalipses jātnieces”, Agates Bankavas horeogrāfija;
         7. Perfume Genius, „Tavs ķermenis maina visu”, Ģirta Dubulta horeogrāfija;
         8. J.S. Bahs, „Satikties”, Naura Miķeļa Gobas horeogrāfija;
         9. Mozarts, „Duets”, Vladimira Goršanteva horeogrāfija;
         10. James Blake, „Retrogrāds”, Rūtas Pūces horeogrāfija.
    1. Eksaminējamo apģērba forma:
       1. Laikmetīgā deja ‒ ērts un brīvs apģērbs, kas komplimentē individuālajam ķermenim un kustību manierei;
       2. Koncertizpildījums ‒ skatuves kostīmi.
    2. Muzikālais pavadījums **-** audio ieraksts.

1. **Vērtēšanas kārtība**
   1. Kvalifikācijas darba praktisko un teorētisko daļu vērtē profesionālās kvalifikācijas eksāmena komisija;
   2. Eksāmena vērtējuma protokols ir pieejams profesionālās kvalifikācijas eksāmena komisijai eksāmena praktiskās un teorētiskās daļas norises laikā;
   3. Pēc profesionālās kvalifikācijas eksāmena visu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
   4. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
      1. Teorētiskās daļas maksimālais iespējamais iegūto punktu skaits ir 50 punkti;
      2. Praktiskās daļas maksimālais iespējamais iegūto punktu skaits ir 250 punkti.
   5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Teorētiskās un praktiskās daļas norises un vērtēšanas nosacījumi:
     1. Profesionālās kvalifikācijas eksāmena teorētiskās daļas vērtēšanas kritēriji:

|  |  |
| --- | --- |
| **Kritērijs** | **Maksimālais punktu skaits** |
| Pētnieciskā daba loģika | 10 punkti |
| Pētnieciskā darba koncepcija | 10 punkti |
| Literatūras apskats | 5 punkti |
| Rezultātu analīze un secinājumu | 8 punkti |
| Pētījuma ētika | 2 punkti |
| Pētnieciskā darba teksta noformējums | 8 punkti |
| Pētnieciskā darba prezentēšana | 7 punkti |
| **Maksimālais vērtējums** | **50 punkti** |

* + 1. Profesionālās kvalifikācijas eksāmena praktiskās daļas – laikmetīgā deja vērtēšanas skala un kritēriji:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | | | | Iegūtie punkti |
| 1. **Tehniskais izpildījums.**   Maksimālais punktu skaits – **30** | | | | | | | | | |
| Vāji | | Viduvēji | | Labi | | Ļoti labi | | Izcili |  |
| 1-15 | | 16-24 | | 25 | | 26-28 | | 29-30 |
| 1. **Mākslinieciskais izpildījums.**   Maksimālais punktu skaits – **30** | | | | | | | | | |
| Vāji | | Viduvēji | | Labi | | Ļoti labi | | Izcili |  |
| 1-15 | | 16-24 | | 25 | | 26-28 | | 29-30 |
| 1. **Telpas, laika un partnera izjūta.**   Maksimālais punktu skaits – **20** | | | | | | | | | |
| Vāji | | Viduvēji | | Labi | | Ļoti labi | | Izcili |  |
| 1-10 | | 11-16 | | 17 | | 18-19 | | 20 |
| 1. **Muzikalitāte.**   Maksimālais punktu skaits – **20** | | | | | | | | | |
| Vāji | Viduvēji | | Labi | | Ļoti labi | | Izcili | |  |
| 1-10 | 11-16 | | 17 | | 18-19 | | 20 | |  |
| *Iegūtie punkti kopā:* | | | | | | | | |  |

* + 1. Profesionālās kvalifikācijas eksāmena praktiskās daļas – koncertizpildījums vērtēšanas skala un kritēriji:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | | | | Iegūtie punkti |
| 1. **Tehniskais izpildījums.**   Maksimālais punktu skaits – **40** | | | | | | | | | |
| Vāji | | Viduvēji | | Labi | | Ļoti labi | | Izcili |  |
| 1-21 | | 22-32 | | 33-34 | | 35-38 | | 39-40 |
| 1. **Mākslinieciskais izpildījums.**   Maksimālais punktu skaits – **40** | | | | | | | | | |
| Vāji | | Viduvēji | | Labi | | Ļoti labi | | Izcili |  |
| 1-21 | | 22-32 | | 33-34 | | 35-38 | | 39-40 |
| 1. **Telpas laika un partnera izjūta.**   Maksimālais punktu skaits – **35** | | | | | | | | | |
| Vāji | | Viduvēji | | Labi | | Ļoti labi | | Izcili |  |
| 1-18 | | 19-26 | | 27-28 | | 29-32 | | 33-35 |
| 1. **Muzikalitāte.**   Maksimālais punktu skaits – **35** | | | | | | | | | |
| Vāji | Viduvēji | | Labi | | Ļoti labi | | Izcili | |  |
| 1-18 | 19-26 | | 27-28 | | 29-32 | | 33-35 | |  |
| *Iegūtie punkti kopā:* | | | | | | | | |  |